《星浦大和旅馆赋盆花》
清代·郑孝胥

南妆尚未丽，北宇饶丁香。玉簪独幽艳，兼彼二者长。

此花小于簪，才可喻钗梁。皭然天下白，间色谁能当？

岂可无嘉名，名之曰夜光。聊以比夜合，双璧堪辈行。

玉气如白虹，意奇语非常。礼经极能事，物色收众芳。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。